Matei Kazijski

Matei Kazijski (, s. 23. syyskuuta 1984) on bulgarialainen ammattilentopalloilija. Hän pelasi kaudella 2007-2008 ammatikseen Italian A1-liigassa, Trentossa.https://www-old.cev.eu/PlayerDetail.aspx?PlayerID=1694 == Ura == Kazijski aloitti ammattilaisuransa Bulgarian pääkaupungissa, Sofiassa, Slavian joukkueessa. Hänen kykynsä huomattiin pian suuremmissa seuroissa, ja pian hänen päällään nähtiin Venäjän mestarin, Moskovan Dynamon paita. Moskova vuokrasi Kazijskin joukkueeseensa isolla rahalla Slaviasta. Kazijski ei kuitenkaan viihtynyt Moskovassa kahta kautta pidempään. Hän pelasi Moskovassa kaksi kautta voittamalla Venäjän mestaruuden, sekä hopeaa, että myös Venäjän cupin. Kahden kauden jälkeen Kazijskin olisi täytynyt palata takaisin Slaviaan, mutta hän ei kuitenkaan halunnut takaisin Bulgariaan, vaan hän halusi päästä A1-liigaan, Italiaan. Sopimuksesta irti pääseminen ei kuitenkaan, ollut Kazijskille helppoa, sillä olihan Slavialla edelleen hänen pelaajaoikeuden. Slavia vaati Kazijskin siirrosta yli miljoonan euron summaa. Italian A1-liigasta seurat eivät kuitenkaan halunneet maksaa niin paljoa bulgarialaisesta. Kazijski pyysi apua Kansainvälisen lentopalloliiton puheenjohtajalta Ruben Acostalta tilanteeseen. Acosta halusi saada selvityksen Bulgarian lentopalloliitolta Kazijskin pelaajaoikeuksista. Lopulta Acosta sanoi Slavian miljoonan euron vaatimukset turhiksi, ja antoi Kazijskille kauan odottamansa siirron. Kazijski siirtyi pelaamaan Trentoon kolmivuotisella sopimukselle. Moskovan Dynamo sai Kazijskin siirtosummasta 100 000 euroa, kun taas Slavia ei mitään. Kausi 2007-2008 oli Kazijskille onnistunut Trentossa. Hän nousi joukkueensa tärkeimmäksi pelaajaksi odotetusti, ja päätti kautensa A1-liigan mestaruuteen Itas Diatec Trentinom riveissä. == Maajoukkue == Kazijski pelaa myös Bulgarian maajoukkueessa, jonne hän nousi 19-vuotiaana, vuonna 2003. Hän on yksi joukkueensa tärkeimmistä pelaajista. A-maaotteluita hän on pelannut yli 40. maajoukkueessa. Kazijski on ollut suuressa roolissa, kun Bulgaria on viime vuosina noussut maailman terävimpään lentopallohuippuun keskikastista. Vuoden 2006 MM-kilpailuissa hän oli joukkueensa paras pelaaja, ja johdatti joukkueen MM-pronssille. Samana vuonna Lentopallon Maailmanliigassa Bulgaria voitti pronssia, ja Kazijski valittiin parhaimmaksi syöttäjäksi lopputurnauksessa. == Muuta == Kazijskin isä, ja äiti ovat entisiä Bulgarian maajoukkueen pelaajia. Kazijski pelasi juniorina monia eri pelirooleja. Hän aloitti passarina, jonka jälkeen hän vaihtoi pelipaikkoja monta kertaa. Lopulta hän päätyi nykyiseen rooliinsa yleispelaajana. Kazijski omaa peräti 370cm ulottuvuuden, jonka tiettävästi maailmassa omaa vain kuubalainen Leonel Marshall. == Saavutukset == Henkilökohtaiset: * Euroopan paras lentopalloilija 2006 * MM-kilpailuiden paras syöttäjä 2006 * Maailmanliigan paras syöttäjä 2004, ja 2007 * Maailmanliigan paras hyökkääjä 2006 * Venäjän liigan paras pelaaja 2007 Maajoukkueessa: * MM-pronssia 2006 * Maailmanliigan pronssia 2006 * Maailmancupin hopeaa Seurajoukkueessa: * Italian mestari 2008 * Bulgarian mestari 2004 * Venäjän mestari 2006 * Venäjän cup-mestari 2006 * Venäjän liigan hopeaa 2007 * Mestareiden liigan pronssia 2007 * Mestareiden liigan 4. sija 2007 == Lähteet == Luokka:Bulgarialaiset lentopalloilijat Luokka:Vuonna 1984 syntyneet Luokka:Elävät henkilöt